*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Μαρτίου 1981

περί των εργασιών αναμορφώσεως της γεωργικής διαρθρώσεως στο Βέλγιο σύμφωνα με τις οδηγίες 72/159/ΕΟΚ και 72/160/ΕΟΚ του Συμβουλίου

(Τα κείμενα στην γαλλική και ολλανδική γλώσσα είναι τα μόνα αυθεντικά)

(81/271/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία του Συμβουλίου 72/159/ΕΟΚ της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 80/370/ΕΟΚ (2), και ιδίως το άρθρο 18 παράγραφος 3,

την οδηγία του Συμβουλίου 72/160/ΕΟΚ της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και της διαθέσεως της χρησιμοποιούμενης γεωργικής εκτάσεως για το σκοπό βελτιώσεως των διαρθρώσεων (3), και ιδίως το άρθρο 9 παράγραφος 3,

Εκτιμώντας:

ότι η βελγική κυβέρνηση, σύμφωνα με το άρθρο 17 παράγραφος 4 της οδηγίας 72/159/ΕΟΚ και το άρθρο 8 παράγραφος 4 της οδηγίας 72/160/ΕΟΚ, γνωστοποίησε την 27η Ιανουαρίου 1981 τις ακόλουθες διατάξεις:

- Βασιλικό Διάταγμα της 5ης Αυγούστου 1980 περί τροποποιήσεως του άρθρου 8 του νόμου της 3ης Μαΐου 1971 περί ενθαρρύνσεως της εξυγιάνσεως στους τομείς της γεωργίας και της καλλιέργειας κηπευτικών,

- Βασιλικό Διάταγμα της 26ης Αυγούστου 1980 περί τροποποιήσεως του Βασιλικού Διατάγματος της 21ης Ιουνίου 1974 περί εκσυγχρονισμού των γεωργικών εκμεταλλεύσεων,

- Βασιλικό Διάταγμα της 21ης Οκτωβρίου 1980 περί ορισμένων μέτρων όσον αφορά την εφαρμογή του νόμου της 3ης Μαΐου 1971 περί ενθαρρύνσεως της εξυγιάνσεως στους τομείς της γεωργίας και της καλλιέργειας κηπευτικών,

- Βασιλικό Διάταγμα της 15ης Δεκεμβρίου 1980 περί καθορισμού των γεωργικών δραστηριοτήτων ή των δραστηριοτήτων στον τομέα της καλλιέργειας κηπευτικών που είναι δυνατόν να εξακολουθήσουν να εξασκούν όσοι συνταξιοδοτούνται ή λαμβάνουν πριμοδότηση προς μετατροπή της διαρθρώσεως, η οποία χορηγείται βάσει του νόμου της 3ης Μαΐου 1971 περί ενθαρρύνσεως της εξυγιάνσεως όσον αφορά τους τομείς της γεωργίας και της καλλιέργειας κηπευτικών·

ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και το άρθρο 9 παράγραφος 3 της οδηγίας 72/160/ΕΟΚ, η Επιτροπή πρέπει να αποφασίσει, εάν, δεδομένου ότι υπάρχει συμφωνία των εν λόγω διατάξεων με τις προαναφερθείσες οδηγίες και έχοντας υπόψη τους στόχους των οδηγιών αυτών καθώς και των αναγκαίων σχέσεων μεταξύ των διαφόρων μέτρων, οι ήδη υπάρχουσες διατάξεις στο Βέλγιο περί των εργασιών της αναμορφώσεως της γεωργικής διαρθρώσεως, σύμφωνα με τις οδηγίες 72/159/ΕΟΚ και 72/160/ΕΟΚ, λαμβανομένων υπόψη των προαναφερθεισών διατάξεων, εξακολουθούν να πληρούν τους όρους για οικονομική συμμετοχή της Κοινότητος·

ότι οι εν λόγω διατάξεις ανταποκρίνονται στους όρους και στους στόχους των οδηγιών 72/159/ΕΟΚ και 72/160/ΕΟΚ·

ότι η Επιτροπή του ΕΓΤΠΕ διατυπώνει τη γνώμη της επί των οικονομικών θεμάτων·

ότι τα μέτρα που προβλέπονται από την απόφαση αυτή ανταποκρίνονται στη θέση της Μόνιμης Γεωργικής Επιτροπής·

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις, τις οποίες γνωστοποίησε η βελγική κυβέρνηση την 16η Ιουλίου 1974 περί εφαρμογής των οδηγιών 72/159/ΕΟΚ και 72/160/ΕΟΚ, πληρούν, λαμβανομένου υπόψη του σκεπτικού καθεμιάς από τις προαναφερθείσες διατάξεις, τους όρους για οικονομική συμμετοχή της Κοινότητος όσον αφορά τα μέτρα που αναφέρονται στο άρθρο 15 της οδηγίας 72/159/ΕΟΚ και στο άρθρο 6 της οδηγίας 72/160/ΕΟΚ.

Άρθρο 2

Η παρούσα απόφαση απευθύνεται στο Βασίλειο του Βελγίου.

Έγινε στις Βρυξέλλες, στις 31 Μαρτίου 1981.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 90 της 3. 4. 1980, σ. 43.

(3) ΕΕ αριθ. L 96 της 23. 4. 1972, σ. 9.